หนูแท้งแล้วขูดมดลูกหลังจากขูดมดลูกมีอะไรกับแฟน. หนูขูดมดลูกวันที่10 มีอะไรกับแฟนวันที่21 วันที่24 วันที่27. ใส่ถุงยางทุกครั้ง มีโอกาสท้องมั้ยค่ะ หนูกังวลกลัวท้อง
สวัสดีค่ะ หลังการแท้งลูก ควรงดการมีเพศสัมพันธ์ไปอย่างน้อย 2 สัปดาห์ เพื่อป้องกันมดลูกอักเสบติดเชื้อ และหลังจากนั้น ควรรีบหาวิธีคุมกำเนิดภายใน 2 สัปดาห์ เนื่องจากมีโอกาสที่จะตั้งครรภ์ต่อได้เร็วกว่าหลังคลอดทั่วไป โดยสามารถเลือกใช้วิธีคุมกำเนิดใดก็ได้ดังนั้น หากเพิ่งแท้ง และได้รับการขูดมดลูกไปในวันที่ 10 ส.ค. ก็ควรงดการมีเพศสัมพันธ์ไปก่อน จนถึงวันที่ 24 ส.ค. จึงค่อยมีเพศสัมพันธ์ แต่หากได้มีเพศสัมพันธ์ไปแล้ว ก็ให้สังเกตว่าจะมีอาการผิดปกติหรือไม่ เช่น ปวดท้องน้อย มีตกขาวที่ผิดปกติ เป็นต้น หากมี ก็ควรไปพบแพทย์เพื่อรักษาค่ะส่วนโอกาสในการตั้งครรภ์นั้น หากใช้ถุงยางอนามัยป้องกัน โอกาสก็ถือว่ามีน้อยค่ะ แต่แนะนำควรใช้ฮอร์โมนคุมกำเนิด เช่น ยาเม็ดคุมกำเนิด ยาฉีดคุมกำเนิด เป็นต้น ก็จะมีประสิทธิภาพในการป้องกันการตั้งครรภ์มากกว่าค่ะ